**JLPR(R)S: OPĆINA PRIBISLAVEC** **OIB: 73507516777**

**Pošta i mjesto: 40000 ČAKOVEC**  **MB: 02732106**

**Adresa sjedišta: Braće Radića 47** **RKP: 33520**

**Šifra županije: 20 IBAN:HR8123400091862000004**

**Šifra djelatnosti: 8411 Razina: 22**

**Razdoblje: 1.1.2024. – 31.12.2024.**

 **BILJEŠKE UZ FINANCIJSKE IZVJEŠTAJE**

 **za razdoblje od 01.siječnja do 31.prosinca 2024.godine**

Obveza sastavljanja financijskih izvještaja u sustavu proračuna propisana je odredbama Zakona o proračunu („Narodne novine“ broj 144/21, dalje u tekstu: Zakon o proračunu), Pravilnikom o financijskom izvještavanju u proračunskom računovodstvu („Narodne novine“ broj 37/22, dalje u tekstu: Pravilnik) i Okružnici o sastavljanju i predaji financijskih izvještaja proračuna jedinica lokalne i područne (regionalne) samouprave, propisuje se oblik i sadržaj financijskih izvještaja za razdoblja za koja se sastavljaju , te obveza i rokovi njihova podnošenja.

Prema članku 14. Pravilnika, bilješke predstavljaju dopunu podataka uz financijske izvještaje. Financijski izvještaj za razdoblje **od 01.siječnja do 31.prosinca 2024 godine** Općine Pribislavec sastoji se od: Izvještaja o prihodima i rashodima, primicima i izdacima ( Obrazac PR-RAS), Izvještaj o stanju imovine, potraživanja, obaveza i vlastitim izvorima (Obrazac BILANCA), Izvještaj o rashodima prema funkcijskoj klasifikaciji (Obrazac RAS-funkcijski), Izvještaj o promjenama u vrijednosti i obujmu imovine i obveza (Obrazac P-VRIO), Izvještaj o obvezama ( Obrazac OBVEZE ) i bilješki uz financijske izvještaje.

Općina Pribislavec primjenjuje proračunsko računovodstvo u skladu sa Zakonom o proračunu, Pravilnikom o proračunskom računovodstvu i računskom planu. Prema odredbama navedenih propisa Općina Pribislavec u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora. Knjigovodstvo se vodi po načelu dvojnog knjigovodstva i prema propisanom računskom planu; vode se poslovne knjige-dnevnik, glavna knjiga i pomoćne knjige, prihodi i primici te rashodi i izdaci iskazuju se prema modificiranom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose, neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana u obrascima.

**1. BILJEŠKA-Izvještaj o prihodima i rashodima, primicima i izdacima (Obrazac PR-RAS)**

U bilješkama Izvještaja o prihodima i rashodima, primicima i izdacima navedeni su razlozi zbog kojih je došlo do odstupanja od ostvarenja u izvještajnom razdoblju-prethodna godina, isto razdoblje.

PREGLED PRIHODA I PRIMITAKA, RASHODA I IZDATAKA

|  |  |  |
| --- | --- | --- |
| šifra | NAZIV | IZNOS |
| X678 | UKUPNI PRIHODI I PRIMICI | 2.064.082,10 |
| Y345 | UKUPNI RASHODI I IZDACI | 1.421.985,94 |
| X005 | VIŠAK PRIHODA I PRIMITAKA | 642.096,16 |
| 9221-9222 | PRENESENI VIŠAK | 667.001,19 |
| x006 | VIŠAK PRIHODA ZA PRIJENOS U SLIJEDEĆE RAZDOBLJE | 1.309.097,35 |

**PRIHODI:**

**Račun 61** - porez na dohodak temeljem Zakona o financiranju jedinica lokalne i područne (regionalne) samouprave („Narodne novine“ broj 127/17, 138/20, 151/22, 114/23) stavka je koja ove godine bilježi povećanje prihoda u odnosu na isto razdoblje prošle godine. Ukupno je prihodovano 970.119,48 EUR ili 40,40% više nego u promatranom razdoblju 2023. godine.

**Račun 63** – pomoći od subjekata unutar općeg proračuna u ovom godišnjem izvješću za 2024. godinu bilježimo pad prihoda u odnosu na isto razdoblje prošle godine. Najveći dio prihoda odnosi na sredstva dobivena u svrhu fiskalnog izravnanja, dok se pregled kapitalnih i tekućih pomoći daje u nastavku;

|  |  |
| --- | --- |
| **Kapitalne pomoći iz državnog proračuna** |  |
| IZNOS | IZVOR | NAMJENA |
| 40.000,00 | MRRFEU | Rekonstrukcija Ulice Nikole Tesle |
| 10.200,00 | Ministarstvo prostornog uređenja, graditeljstva i državne imovine | Nabava vozila |
| 29.862,00 | Ministarstvo demografije i useljeništva | Dječje igralište |
| **Kapitalne pomoći od izvanproračunskih korisnika** |  |
| IZNOS | IZVOR | NAMJENA |
| 16.300,00 | Županijska uprava za ceste | Prometna vertikalna i horizontalna signalizacija |

**Račun 64** - Prihodi od imovine u najvećem obimu odnose se na zakup objekta u vlasništvu Općine Pribislavec te prihode pod dobiti u kojima je Općina Pribislavec u suvlasništvu. Na ovoj poziciji bilježi se rast prihoda u odnosu na prošlu godinu u postotku od 42,70%.

**Račun 65**  Prihodi od upravnih i administrativnih pristojbi - izvršenje je u iznosu od 224.935,80 EUR. Radi se o prihodima po posebnim propisima odnosno uplate za komunalnu naknadu, komunalni doprinos te ostali nespomenuti prihodi.

**Račun 71** Prihodi od prodaje neproizvedene dugotrajne imovine odnose se na prihode od prodaje poljoprivrednog zemljišta.

**RASHODI:**

**Račun 31**- rashodi za zaposlene bilježe neznatan rast u odnosu na prošlu godinu, realizirani su za 1,20 % više u odnosu na 2023. godinu. Rashodi se odnose isključivo na bruto plaće službenika i namještenika Općine te djelatnika zaposlenih na javnih radovima.

**Račun 32** – Materijalni rashodi – realizirani su 24% manje u odnosu na 2023. godinu. Najznačajnija stavka materijalnih rashoda je računska skupina 3232, a isti se odnosi na troškove tekućeg i investicijskog održavanja, ulaganje u rekonstrukciju Ulice Nikole Tesle što je prikazano u dugotrajnoj imovini.

**Račun 34** – Financijski rashodi – isti se odnose na bankarske naknade za vođenje računa te najznačajnija stavka Ostali nespomenuti financijski rashodi koji se odnose na isplate prema državi za raspored općinskih prihoda te povrat neiskorištenih novčanih sredstava za javne radove.

**Račun 37** – Naknade građanima i kućanstvima na temelju osiguranja i druge naknade odnose se na razne jednokratne novčane naknade obiteljima i samcima temeljem odluke načelnika i socijalnog vijeća Općine. Općina Pribislavec broji ukupno 30 stipendista čije se stipendije kreću od 50,00 EUR – 95,00 EUR.

**Račun 38 -** Ostali rashodi **–** rashodi za tekuće donacije u iznosu od 323.001,36 EUR, a povećani za svega 4,5% u odnosu na 2023. godinu, aodnose se na sredstva namijenjena za potrebe sufinanciranje boravka djece u vrtićima Općina, donacija za kulturu - KUD Kaštel, donacije za sport, donacije udrugama po prijavljenim i pravdanim projektima, donacije DVD Pribislavec, sufinanciranje JVP prema sporazumu, sufinanciranje vatrogastva prema decentraliziranim obvezama-grad Čakovec, troška za političke stranke**,** sufinanciranje školskih aktivnosti, produženog boravka, te ostale tekuće donacije školi, donacija za humanitarnu organizaciju Gradskog društva CRVENOG KRIŽA za CENTAR PRINOS te za ostale tekuće donacije u naravi.

**Račun 41 –** Rashodi za nabavu neproizvedene dugotrajne imovine **-** ova stavka bilježi pad u odnosu na isto razdoblje 2023. godine, a sredstva su utrošila na idejne projekte Općine.

**Račun 42** Rashodi za nabavu proizvedene dugotrajne imovine ove godine bilježe rast za 22,4 % u odnosu na prošlu godinu, ukupna sredstva uložena u razvitak Općine Pribislavec su 295.725,88 EUR, a najznačajnije investicije jesu dječje igralište u romskom naselju, rekonstrukcija Ulice Nikole Tesle, dogradnja dječjeg vrtića i igrališta te ostale investicije sukladno Proračunu Općine Pribislavec.

**BILJEŠKE UZ BILANCU**

**Račun B002 NEFINANCIJSKA IMOVINA** Općine Pribislavec sa 31.12.2024. iznosi 12.141.218,47 EUR.

**Račun 05 Dugotrajna nefinancijska imovina u pripremi** Građevinski objekti u pripremi i Postrojenja i oprema u pripremi odnose se na rekonstrukcija i dogradnja dječjeg vrtića i igrališta.

**Račun iz računskog plana 11** Na dan 31.12.2024. godini stanje novca u banci Općine Pribislavec iznosi 1.256.322,51 EUR i novac u blagajni iznosi 0,24 EUR.

**Račun iz računskog plana 12** Depoziti,jamčevine i potraživanja od zaposlenih isto se odnosi na potraživanje za naknadu za uređenje voda te potraživanje za otuđena sredstva (ALETA REISINGER)

**Račun iz računskog plana 15** Dionice i udjeli u glavnici, tijekom 2024. evidentirane su promjene u temeljnom kapitalu društava u suvlasništvu Općine Pribislavec. Općina Pribislavec i dalje ima suvlasništvo u slijedećim poduzećima:

|  |  |
| --- | --- |
| Međimurje-plin - temeljni ulog | 453.752,74 |
| Međimurske vode - temeljni ulog | 1.493.950,00 |
| GKP PREKOM - poslovni udio | 2.700,00 |
| **UKUPNO EUR:** | **1.950.402,74** |

**Račun 16**  **Potraživanja za prihode poslovanja** Potraživanja Općine Pribislavec za 2024. godinu iznosu ukupno 263.980,02 EUR, dok ispravak vrijednosti potraživanja iznosi 192.925,09 EUR. Najznačajnija potraživanja odnose se na komunalni doprinos u iznosu od 183.774,03 €. Ova pozicija bilježi pad vrijednosti u odnosu na 2023. godinu iz razloga jer prijašnjih godina nije bio evidentiran ispravak vrijednosti potraživanja sukladno Zakonu o proračunskom računovodstvu.

**IZVANBILANČNA EVIDENCIJA – DANA JAMSTVA**

Početno stanje 01.01.2024. izdanih zadužnica iznosilo je 99.008,54 EUR, dok se tijekom godine stanje promijenilo uslijed dobivanja novih stanje na 31.12.2024. je 264.404,46 EUR.

**BILJEŠKE UZ RAS-funkcijski**

**Šifra 01** Izvršna i zakonodavna tijela izvršenje je manje za 26,90 %. Radi se o troškovima članova Općinskog vijeća vezano uz naknade za sjednice i radna tijela.

**Šifra 03** Javni red i sigurnost povećanje za 22,4%. Uključeni su razni troškovi DVD-a te sufinanciranje JVP-a.

**Šifra 04** Ekonomski poslovi – bilježe značajan rast u donosu na prošlu godinu zbog provedenih značajnih investicijskih ulaganja.

**Šifra 06** Usluge unapređenja stanovanja i zajednice – bilježe pad u odnosu na prošlu godinu u postotku od 61,7%.

**Šifra 08** Rekreacija, kultura i religija – povećanje za 17,5% Utrošeno sukladno planiranim sredstvima na prijavljene projekte za sport i kulturu.

**Šifra 09** Obrazovanje – ova stavka bilježi porast financiranih sredstava za 7%.

**BILJEŠKE UZ P-VRIO**

U vrijednosti se imovina smanjila za 272,26 EUR, a isto se odnosi na smanjenje udjela u suvlasništvu u trgovačkom društvu GKP PRE-KOM d.o.o..

**BILJEŠKE UZ OBRAZAC OBVEZE**

Stanje obaveza Općine Pribislavec na dan 31.12.2024. godine iznosi 122.474,09 EUR, od toga su nedospjele obaveze 42.984,50 EUR, dok bi dospjele obaveze iznosile 79.489,59. EUR. U dospjelim obavezama najznačajnija stavka je obaveza za naknadu za uređenje voda koje Općina Pribislavec vodi za Hrvatske vode d.d. u iznosu od 72.962,07 EUR, no obveza prema HRVATSKIM VODAMA-NUV su SPORNA iz razloga što je ta obveza vezana za OTUĐENA sredstva - GOTOVINA koja se uplaćivala u prostorijama Općine Pribislavec od strane fizičkih osoba na ime komunalne naknade i naknade za uređenje voda, a NIJE se knjižila u poslovne knjige, NITI je izvršen polog na poslovni račun Općine Pribislavec - PODNJETA PRIJAVA DRŽAVNOM ODVJETNIŠTVU ali do danas isto nije bilo predmetom rasprave na sudu.

KLASA: 400-04/25-01/02

URBROJ: 2109-26-03/1-25-03

Pribislavec, 24.2.2025. godine

 **Načelnik**

 **Matija Ladić**